Tamacahut, d ullis amakun. Meḥsub, d taḥkayt deg-way-deg ttilin yiwudam d tedyanin ur nezmir ara ad ilin di tilawt: waɣzen, tteryel, amɣar azemni, imdanen ttafgen neɣ teddun ddaw n tmurt… D acu kan, timsal iɣef d-ttawint tmucuha, ulama d asugen i tent-id-yurwen, qqnent aṭas ɣer tilawt. Si tilawt i d-ttagment timsirin yellan deg-sent. Timsirin-nni, ttuɣalent d tifulkayin, ttaɣent udem n tsekla akken ad εeğbent wid ara sent-yeslen. Timucuha, deg-sent asedwel; deg-sent urar: sawalen-t-id i warrac akken ad ẓren d acu yelhan, d acu ur nelhi; sselmaden-asen tutlayt-nsen, teẓẓun deg-sen ilugan d tuddsa n tmetti… Maca am wakka i t-idnenna, timucuha d ttawil n wurar d tukksa n lxiq. Mi d-tenna tin I d-issawlen timucuha awalnni n « amacahu », teldi tewwurt ɣer umaḍal n usugen. Igerdan, ad gganin imi-s akken ad ẓren amek ara tfakk, am waken ara tegganiḍ asaru amek ara isellek.”